Gump ja kumppani

Gump ja kumppani (Gump and Co.) on yhdysvaltalaisen Winston Groomin vuonna 1995 julkaistu romaani. Tyylisuunnaltaan lähinnä poliittista satiiria edustava teos on jatko-osa vuonna 1986 ilmestyneelle kirjalle Forrest Gump. Gump ja kumppani ilmestyi suomeksi vuonna 1996. Käännöksen on tehnyt Erkki Jukarainen.

Forrest Gump päätyy, useimmiten täysin tahtomattomasti, erilaisten hyvin hämmentävien asioiden ääreen sekä arvaamattomilta tuntuviin ja hyvin haastaviin tilanteisiin. Osin luottavaisuutensa vuoksi (Forrest ei nimittäin tahdo uskoa mitään pahaa kanssaihmisistä) hän on usein sivustakatsojana kiusallisissa tilanteissa. Tällaisia tilanteita aiheutuu, kun Forrest joutuu mukaan 1980-luvun skandaaleihin ja muihin maailmanpolitiikan merkittäviin tapahtumiin, kuten Berliinin muurin murtuminen ja Iran-Contra-skandaali.

Lähteet
 

Yhdysvaltalaiset romaanit
Vuoden 1995 kirjat